A close up of a logo

Description automatically generated with low confidence

Swydd Ddisgrifiad (SDd) Y Gwasanaeth Prawf Band 5 (GP)

Cyfarwyddiaeth: Y Gwasanaeth Prawf

Swydd Ddisgrifiad - Cydlynydd Partneriaeth Iechyd a Chyfiawnder

|  |  |
| --- | --- |
| **Cyfeirnod y Ddogfen** | PS JES 0106 Health and Justice Partnership Coordinator |
| **Math y Ddogfen** | Rheoli |
| **Fersiwn** | 2.0 |
| **Dosbarthiad** | Swyddogol |
| **Dyddiad Cyflwyno** | 28 Ebrill 2022 |
| **Statws** | Gwaelodlin |
| **Cynhyrchwyd gan** | Tîm Sicrwydd a Chefnogi Gwerthuso Swyddi |
| **Awdurdodwyd gan** | Tîm Dyfarnu |
| **Tystiolaeth ar gyfer y SDd** |  |

**Swydd Ddisgrifiad**

|  |  |
| --- | --- |
| **Teitl y Swydd** | Cydlynydd Partneriaeth Iechyd a Chyfiawnder |
| **Cyfarwyddiaeth** | Gwasanaeth Prawf |
| **Band** | Band 5 |

|  |  |
| --- | --- |
| **Trosolwg o'r Swydd** | Mae deiliad y swydd yn arweinydd strategol ar gryfhau a datblygu llwybrau parhad gofal fel bod modd i’r rheini sy’n gadael y carchar allu cael triniaeth a chymorth ar ôl cael eu rhyddhau, fel rhan o nodau’r sefydliad ar gyfer lleihau/torri’r cylch aildroseddu.  Fel rôl strategol o fewn y Gwasanaeth Prawf (GP), mae deiliaid y swydd yn atebol i'r Pennaeth Integreiddio Cymunedol.  Bydd y swydd yn un rhanbarthol ac yn cael ei lleoli mewn swyddfa prawf gyda'r disgwyl y bydd deiliaid y swydd yn teithio yn ôl y galw, gan gynnwys ymweliadau rheolaidd â charchardai penodol.  Yn unol â pholisïau a gweithdrefnau’r GP, rhaid i ddeiliad y swydd bob amser ddangos ymrwymiad i gydraddoldeb a chynhwysiant, a dealltwriaeth o berthnasedd y rhain i‘r gwaith y maent yn ei wneud. |
| **Crynodeb** | Bydd disgwyl i ddeiliad y swydd arwain ar barhad llwybrau gofal gan weithio ar y cyd â phartneriaid lleol perthnasol a chydweithwyr yn y Gwasanaeth Carchardai a Phrawf EF i ddatblygu arferion mewn perthynas â chamddefnyddio sylweddau a chynlluniau ar gyfer rhyddhau sy’n gysylltiedig ag iechyd.  Mae hyn yn cynnwys dylunio ac ymgynghori ar brosesau fel bod modd rhannu gwybodaeth, gwella’r defnydd o amodau trwydded sy’n ymwneud â chamddefnyddio sylweddau ac iechyd, a deall llwybrau ailsefydlu sy’n gysylltiedig â chamddefnyddio sylweddau ac iechyd.  Rhaid i ddeiliad y swydd lynu wrth yr holl bolisïau mewn perthynas â natur sensitif/cyfrinachol yr wybodaeth y bydd yn delio â hi tra bydd yn gweithio yn y swydd hon. |
| **Cyfrifoldebau, Gweithgareddau a Dyletswyddau** | Bydd gofyn i ddeiliad y swydd gyflawni’r cyfrifoldebau, y gweithgareddau a’r dyletswyddau a ganlyn:   * Datblygu cysylltiadau effeithiol gyda phartneriaid allweddol gan gynnwys carcharorion, pobl ar brawf, carchardai, darparwyr triniaeth yn y ddalfa a’r gymuned a chomisiynwyr i ganfod cyfleoedd i wella cydgysylltu, arloesi’n lleol a llywio ffrydiau gwaith blaenoriaeth cenedlaethol yn eu blaen. * Arwain trafodaethau strategol gyda phartneriaid a rhanddeiliaid i sicrhau dull system gyfan o ddarparu llwybrau iechyd a chyfiawnder o’r ddalfa i’r gymuned. * Defnyddio data perfformiad i lywio gweithgarwch i wella ymarfer y gwasanaeth prawf a charchardai a bod yn sail i waith partneriaeth. Gan ganolbwyntio'n benodol ar gamddefnyddio sylweddau a pharhad llwybrau gofal. Bydd hyn hefyd yn cynnwys ymgysylltu â charcharorion a phobl sydd ar brawf i ddeall sut mae gwella llwybrau iechyd a chamddefnyddio sylweddau. * Arwain ar weithio ar y cyd gydag iechyd a phartneriaid sy'n gysylltiedig â chamddefnyddio sylweddau i ddylunio partneriaeth iechyd a chyfiawnder mwy integredig, gan ganolbwyntio ar barhad llwybrau gofal. Lle mae’r gwasanaeth yn bodoli, sbarduno gwelliannau o ran integreiddio gwasanaethau rhwng y gwasanaeth prawf a GIG Lloegr a   Gwasanaeth Reconnect NHS Improvement.   * Nodi cyfleoedd arloesi ac arferion da i wella’r llwybrau parhad gofal yn gysylltiedig â chamddefnyddio sylweddau ac iechyd. Gyrru'r rhain yn eu blaen yn lleol a’u rhannu â thimau cenedlaethol. * Darparu rhyngwyneb allweddol rhwng timau Iechyd Troseddwyr Cenedlaethol yn y Gwasanaeth Carchardai a Phrawf a darpariaeth prawf rhanbarthol. Mae hyn yn cynnwys uwchgyfeirio pryderon ac anghenion lleol a sicrhau y cyfathrebir ac y cyflawnir gweithgarwch cenedlaethol   y cytunwyd arno. |

|  |  |
| --- | --- |
|  | * Cynyddu dealltwriaeth o fewn y Gwasanaeth Prawf o arferion da a llwybrau iechyd a chamddefnyddio sylweddau i gefnogi parhad gofal, gan fod yn bwynt cyswllt arbenigol ar draws y rhanbarth ar gyfer y Gwasanaeth Prawf a'i bartneriaid. * Gyrru gwaith partneriaeth gydag Arweinwyr Strategaeth Cyffuriau’r carchardai ac arweinwyr PGD gan gynnig cyngor a chefnogaeth i reoli’r broses o drosglwyddo i’r gymuned er mwyn gwella parhad gofal yn gysylltiedig â chamddefnyddio sylweddau.   Mae’r dyletswyddau/cyfrifoldebau a restrir uchod yn disgrifio’r swydd fel y mae ar hyn o bryd ac ni fwriedir i’r rhestr fod yn holl gynhwysfawr. Mae disgwyl i ddeiliad y swydd dderbyn addasiadau rhesymol a thasgau ychwanegol sydd ar lefel debyg a allai fod yn angenrheidiol. Efallai y bydd addasiadau sylweddol yn golygu y bydd angen ailystyried y swydd dan y Cynllun Gwerthuso Swyddi, a chaiff hyn  ei drafod yn y lle cyntaf â deiliad y swydd. |
| **Ymddygiad** | * Newid a Gwella * Cyfathrebu a Dylanwadu * Cydweithio * Arweinyddiaeth * Gweld y Darlun Ehangach |
| **Cryfderau** | Cynghorir dewis cryfderau'n lleol, argymhellir 4-8 |
| **Profiad** | * Wedi gweithio gyda charcharorion neu’r rheini sy’n ymwneud â’r system cyfiawnder troseddol gyda chefndir llwyddiannus o ymarfer da mewn amrywiaeth o leoliadau. * Profiad o weithio ar draws grwpiau rhanddeiliaid ac Adrannau Eraill y Llywodraeth. * Sgiliau dylanwadu rhagorol, gan ddangos y gallu i ddelio’n effeithiol â gwrthdaro a chyflawni amcanion. * Profiad o weithio dan bwysau a chyflawni terfynau amser heriol gyda phrofiad o osod nodau a chyflawni targedau. * Profiad o weithio’n hyblyg fel aelod o dîm i gyrraedd targedau perfformio. * Profiad o gyflawni newid ar draws sefydliadau mawr a nifer o randdeiliaid. * Tystiolaeth o’r gallu i werthuso ymarfer. * Profiad amlwg o reoli/cefnogi newid a sicrhau gwelliannau o ran ansawdd ac effeithlonrwydd. * Gallu dangos sgiliau TG datblygedig, gan gynnwys tystiolaeth o’r gallu i ddehongli a defnyddio adroddiadau perfformiad. * Profiad o hyrwyddo amrywiaeth a chynwysoldeb yn rhagweithiol, yn fewnol ac yn allanol. * Gwybodaeth am lwybrau iechyd ar gyfer y rheini sy’n gadael y carchar, yn enwedig ar gyfer camddefnyddio sylweddau ac iechyd meddwl, gan gynnwys y partneriaid allweddol cysylltiedig. * Dealltwriaeth gadarn o brosesau prawf, gan gynnwys cynllunio ar gyfer rhyddhau. |
| **Technegol** |  |
| **Gallu** |  |
| **Cymhwyster Sylfaenol** | * Bydd archwiliadau adnabod a diogelwch yn cael eu cynnal ar bob ymgeisydd cyn y bydd yn dechrau yn y swydd. * Bydd pob ymgeisydd allanol ar gyfnod prawf o chwe mis. Bydd ymgeiswyr mewnol ar brawf onid ydynt eisoes wedi bod ar gyfnod prawf yn y Gwasanaeth Carchardai a Phrawf. * Mae’n rhaid i’r holl staff ddatgan a ydynt yn aelod o grŵp neu sefydliad y mae'r Gwasanaeth Carchardai a Phrawf yn ystyried eu bod yn hiliol. |
| **Lwfans Oriau Gwaith (Oriau Anghymdeithasol)** | ***I'w gadael yn wag.***  **I'w ddefnyddio gan y Tîm Gwerthuso Swyddi (JES) yn unig.** |